कन्या जन्म पर कुआं पूजन कर मनाई खुशी
नारनौल |शहर की हाउसिंग बोर्ड कॉलोनी निवासी डाॅ. गुरदयाल सिंह ने अपनी नवजात पौत्री के जन्मोत्सव पर रविवार शाम कुआं पूजन एवं सामूहिक भोज का आयोजन कर खुशी का इजहार किया है। डाॅ. गुरदयाल ने बताया कि उसकी पुत्रवधू सरिता ने एक पखवाड़ा पूर्व एक स्वस्थ बच्ची को जन्म दिया था। जिसके बाद परिवार के सदस्यों ने लड़की की मां का कुआं पूजन एवं सामूहिक भोज का निर्णय लिया था। रविवार को कन्या का हिन्दू रीति-रिवाज के साथ कुआं पूजन किया गया। इस अवसर पर बच्ची की दादी माया देवी सहित धर्मबीर यादव, सुरेश कुमार, संतोष यादव तथा नीकू आदि ने बच्ची को आशीर्वाद दिया।
awa_Deva hin_Deva